Source: http://lepantortv.gr/news/topika/akhaia-neo-programma-proslepseon-meso.html
Timestamp: 2018-03-22 04:08:05+00:00
Document Index: 26854331

Matched Legal Cases: ['ΑΕΔ ', 'ΑΕΔ\n', 'ΑΕΔ\n', 'ΑΕΔ ', 'ΑΕΔ ', 'αεδ ']

Αχαία: Νέο πρόγραμμα προσλήψεων μέσω του ΟΑΕΔ - Τοπικά
Αρχική Ειδήσεις Τοπικά Αχαία: Νέο πρόγραμμα προσλήψεων μέσω του ΟΑΕΔ
Αχαία: Νέο πρόγραμμα προσλήψεων μέσω του ΟΑΕΔ
Πεμ 11 Ιανουαρίου 2018 16:31 από Lepanto R-TV
Με επιδότηση ύψους 500 ευρώ μηνιαίως
Ξεκινάει άμεσα το νέο πρόγραμμα του ΟΑΕΔ που θα παρέχει επιδότηση ύψους 500 ευρώ μηνιαίως για την πρώτη πρόσληψη μισθωτού-ών από αυτοαπασχολούμενους και επιχειρήσεις νέων. Το πρόγραμμα του ΟΑΕΔ «Πρώτη Πρόσληψη» θα αφορά νέους επιχειρηματίες που θέλουν να αποκτήσουν τον πρώτο τους υπάλληλο. Συγκεκριμένα το πρόγραμμα προβλέπει την επιδότηση του μικτού μισθού έως και 500 ευρώ σε 20.000 νέους άνεργους, οι οποίοι θα προσληφθούν από νέους επιχειρηματίες.
1)Ατομικοί επιχειρηματίες έως 35 ετών, που δεν απασχολούν και δεν απασχόλησαν οποτεδήποτε στο παρελθόν προσωπικό.
2)Επιχειρήσεις οποιασδήποτε νομικής μορφής, που δεν απασχολούν και δεν απασχόλησαν οποτεδήποτε στο παρελθόν προσωπικό και στο εταιρικό ή μετοχικό τους κεφάλαιο συμμετέχουν νέοι ηλικίας έως 35 ετών, με ποσοστό άνω του 50% (ατομικά ή αθροιστικά).
Διάρκεια: 18 μήνες, για την πρόσληψη ανέργων ηλικίας έως 29 ετών ή 12 μήνες, για την πρόσληψη ανέργων 30 ετών και άνω. Το πρόγραμμα δεν προβλέπει δέσμευση διατήρησης του προσωπικού μετά τη λήξη της επιχορήγησης.
Ετικέτες: ηλικίας ετών πρόγραμμα ανέργων πρόσληψη νέους παρελθόν οαεδ μισθολογικού επιχειρηματίες ευρώ απασχολούν απασχόλησαν νέοι